Սահմանադրությունները փոխվում են ըստ անհրաժեշտության: Երկրի ներքին, արտաքին քաղաքական, հանրային կյանքը կազմակերպելու ընթացքում ժամանակի մեջ առաջ են գալիս խնդիրներ, որոնք լուծելու արդյունավետ միջոց է դառնում կառավարման այս կամ այն համակարգը: Այսինքն՝ նախ անհրաժեշտություն է առաջանում անցնել օրինակ խորհրդարանական համակարգի, ապա նոր համապատասխան որոշումն է կայացվում, հանրաքվե է կազմակերպվում եւ այլն: Արցախի դեպքում, փաստորեն նախ որոշում կայացվեց, որ պետք է Սահմանադրական հանրաքվե անցկացնել, հետո ընտրվեց, թե ինչ ուղղությամբ: